**Bevezető fizika zh1 2015. okt. 19.**

**Az 1.–8. kérdésekre adott válasz betűjelét kérjük beírni a lap alján lévő táblázatba!**

**1.** Mi az impulzus mértékegysége?

NY) kg ms–2 GY) N/s LY) kg m s–1 TY) kg m2 s–1

**2.** A sebességnek ill. a gyorsulásnak lehet-e a pályára merőleges komponense?

 NY) Csak a sebességnek lehet. GY) Csak a gyorsulásnak lehet.

 LY) Mindkettőnek lehet. TY) Egyiknek sem lehet.

**3.** Juci egy új lakóparkban lakik, ahol egyrészt a liftben van egy mérleg, másrészt a lift különböző sebességgel tud menni. (Ha csak a földszint és a hatodik között megy a lift, akkor fele akkora sebességgel megy, mint amikor több emeletet is megy.) Ha Juci a kisebb sebességgel megy felfelé a lifttel, akkor a mérleg 30 kg-ot mutat. Mennyit mutat a mérleg Juci alatt akkor, ha kétszer akkora sebességgel megy a lift felfelé?

NY) 30 kg-ot GY) 60 kg-ot LY) 120 kg-ot TY) 15 kg-ot

**4.** Mekkora tapadási súrlódási erő hat a teherautón lévő 50 kg tömegű ládára, miközben a teherautó 36 km/h sebességgel halad egy 25 m sugarú vízszintes kanyarban? A láda és a kocsipadló közötti tapadási súrlódási együttható 0,6.

NY) 180 N GY) 200 N LY) 300 N TY) 2592 N

**5.** Egy test vízszintes síkon körpályán mozog. Hogyan változik a testet a középponthoz rögzítő kötélben ébredő erő nagysága, ha a kötél hosszát felére csökkentjük és a periódusidejét is kétszeresére növeljük?

NY) Nem változik. GY) Kétszeresére nő. LY) Felére csökken. TY) Egyik sem.

**6.** Egy nyugalmi állapotú rugót először megnyújtottunk 2 cm-rel, majd utána még 2 cm-rel. Jelölje F1 a 2 cm-es ill. F2 a 4 cm-es megnyúláshoz tartozó erőt és jelölje W1 a 0-ról 2 cm-re, W2 pedig a 2 cm-ről 4 cm-re való kihúzáshoz szükséges munkát. Melyik állítás igaz?

 NY) F2/F1 = 1 és W2/W1 = 1 GY) F2/F1 = 2 és W2/W1 = 2

 LY) F2/F1 = 2 és W2/W1 = 3 TY) F2/F1 = 2 és W2/W1 = 4

**7.** A fonálinga mozgása közben mely szakaszokon negatív a fonálerő által végzett munka?

 NY) Sehol. GY) Amikor a szélső helyzet felől az egyensúlyi helyzet felé megy.

 LY) Amikor egyensúlyi helyzet felől a szélső helyzet felé megy. TY) Mindig.

**8.** Ideális gázt tartalmazó hengert egy dugattyú zár le. A gázt eredeti térfogatának felére nyomjuk össze, először *(A): izoterm módon*, majd pedig az eredeti kezdőállapotból kiindulva *(B): izobár módon*.
Mi lesz igaz a véghőmérsékletre?

 NY) Mindkét esetben kisebb a kiindulásinál, *(A)* esetén kisebb, mint *(B)* esetén.

 GY) Mindkét esetben kisebb a kiindulásinál, *(A)* esetén nagyobb, mint *(B)* esetén.

LY) *(A)*: változatlan, *(B)*: nő. TY) *(A)*: változatlan, *(B)*: csökken.

|  |  |  |  |  |  |  |  |
| --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **8** |
|  |  |  |  |  |  |  |  |

**Az alábbi feladatoknál írja le követhetően a részszámításokat is! g ≈ 10 m/s2 értékkel számoljon!**

**9.** Két helyiség közötti autóbuszjáraton a kocsik átlagsebessége egyik irányban 40 km/h, a másik irányban
60 km/h. Mekkora az átlagsebesség egy teljes fordulót figyelembe véve?

**10.** A gravitációs gyorsulás értéke a Holdon a földi érték egyhatod része.

**a)** Mennyi ideig repül a Holdon a földi repülési időhöz képest?

**b)** Hányszor messzebbre száll az azonos kezdősebességgel ferdén elhajított kő a Holdon, mint a Földön?

**11.** 10 m magas, 60°-os lejtő tetejéről csúszik le egy test. Mekkora sebességgel és mennyi idő alatt ér le
a lejtő aljára, ha

**a)** a lejtő súrlódásmentes,

**b)** a lejtő és a test közötti súrlódási együttható 0,5?

|  |  |
| --- | --- |
| **12.** Egymástól 18 méter távolságra levő, különböző magasságú lámpaoszlopok között kifeszített huzalon 150 N súlyú lámpa függ, az oszlopoktól egyenlő távolságra. Mekkora erő feszíti a huzal két ágát, ha a lámpa a bal oldali horog alatt 7 méterre van, és a jobb oldali horog 3 méterrel lejjebb van a bal oldalinál? | **5_8.jpg** |
| **13.** Az l fonálhosszúságú fonálingát  szöggel kitérítjük, majd a fonál végén lévő m tömegű golyót vízszintes irányban meglökjük úgy, hogy körpályán keringjen.**a)** Mennyi a keringési idő?**b)** Mekkora erő feszíti a fonalat?A válaszokat a ϕ, l, m mennyiségekkel kifejezve adja meg! |  |

**14.** Egy 8 m hosszú, 20° hajlásszögű lejtő vízszintes útba torkollik. A súrlódási együttható mind a lejtőn,
mind a vízszintes úton 0,15. A lejtő tetejéről 5 m/s sebességgel elindul egy 0,5 kg tömegű test.

**a)** Mekkora sebességgel éri el a test a lejtő alját?

**b)** Mekkora távolságot tesz meg a test vízszintes úton?

A feladatot a munkatétel segítségével oldja meg!

**15.** Mennyi a normál állapotú hélium sűrűsége?

|  |  |
| --- | --- |
| **16.** Az ábrán ideális gáz állapotváltozásának diagramja látható a nyomás – térfogat (*p–V*) állapotsíkon. Rajzoljuk meg ugyanezt a körfolyamatot a nyomás – hőmérséklet (*p–T*) és a térfogat – hőmérséklet (*V–T*) állapotsíkon, megjelölve a megfelelő pontokat! | pVFGHE |